間鋪個位比較偏，平時好少行過嚟。係有日行過見到未試過，諗住過嚟試一試。總共嚟咗兩次，第一次同屋企人食下午茶，點心ok唔差。但今次想講嘅係晚市打邊爐。下午茶食完見幾好，咪諗住再嚟試打邊爐，點知中伏。雪花牛普通，我哋叫咗例牌，點知得幾塊，又唔平。肥鵝腸無味又唔夠肥。見唔係度度有雞腸食，所以叫埋雞腸，真係垃圾，係得啲脂肪。其他仲叫咗菜，烏冬，好普通。係個雲吞唔錯，都只係爽口。總括嚟講，咁嘅價錢大把更好選擇 ，一定唔會再嚟。